

**DNEVNIK PRAKTIČNEGA USPOSABLJANJA ZA ŠTUDENTE GEOGRAFIJE – NEPEDAGOŠKA SMER**

Ime in priimek študenta/ke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študijsko leto

\_\_\_\_\_\_\_\_\_\_\_\_\_\_\_\_\_\_\_

**Avtorji**

dr. Eva Konečnik Kotnik, izr. prof.

dr. Vladimir Drozg, izr. prof.

Špela Flegar, diplomirana geografinja (UN) in profesorica pedagogike (UN), študentka

**Lektorica**

Nina Horvat, diplomirana slovenistka (UN) in diplomirana geografinja (UN), študentka

Maribor, april 2018

KAZALO

[1 PREDGOVOR 4](#_Toc510114097)

[2 NAMEN IN CILJI PRAKTIČNEGA USPOSABLJANJA 5](#_Toc510114098)

[2.1 Namen praktičnega usposabljanja 5](#_Toc510114099)

[2.2 Cilji praktičnega usposabljanja študenta/ke 5](#_Toc510114100)

[3 NALOGE VSEH SODELUJOČIH V PROCESU PRAKTIČNEGA USPOSABLJANJA 6](#_Toc510114101)

[3.1 Naloge koordinatorja/ice praktičnega usposabljanja na fakulteti 6](#_Toc510114102)

[3.2 Naloge mentorja/ice na izbrani instituciji 7](#_Toc510114103)

[3.3 Naloge študenta/ke praktikanta/ke 7](#_Toc510114104)

[3.4 Naloge Službe za študijske zadeve na FF UM 8](#_Toc510114105)

[4 DNEVNIK DEJAVNOSTI 9](#_Toc510114106)

[5 IZJAVA IN OBRAZCI 13](#_Toc510114107)

[5.1 Izjava o molčečnosti 13](#_Toc510114108)

[5.2 Obrazec 1 14](#_Toc510114109)

[5.3 Obrazec 2 15](#_Toc510114110)

[6 VIR 16](#_Toc510114111)

[7 PRILOGE 16](#_Toc510114112)

# 1 PREDGOVOR

Dvopredmetni nepedagoški študijski program druge stopnje Geografija je akreditiran program na Filozofski fakulteti Univerze v Mariboru. Namen študijskega programa je izobraziti in usposobiti strokovnjake za delo na področjih, kjer je potrebno poznavanje zgradbe prostora in metod, s katerimi prepoznavamo razmere in procese v pokrajini. Njegov namen je tudi približati študentom humanistične vrednote, ki so potrebne za odgovorno, etično in k trajnostnemu razvoju naravnano delo.

Študij je vsebinsko raznovrsten, saj posega na področja naravoslovja, družboslovja in humanistike. Pri predmetu *Projektno delo – praksa* naj bi kandidati dobili vpogled v delovno področje, kjer so potrebna podobna znanja in veščine, kot jih pridobivajo v času študija. Med slednje lahko štejemo:

* prepoznavanje pojavov in procesov v pokrajini,
* poznavanje in analiziranje strukture pokrajine,
* poznavanje in analiziranje lastnosti naravnih in družbenih pokrajinotvornih elementov ter vzročno-posledičnih povezav med njimi,
* obvladovanje postopka zbiranja, analize in interpretacije podatkov, ki se nanašajo na pojave in procese v prostoru,
* priprava in predstavitev rezultatov svojega dela v pisni in kartografski obliki.

# 2 NAMEN IN CILJI PRAKTIČNEGA USPOSABLJANJA

## Namen praktičnega usposabljanja

Namen praktičnega usposabljanja študentov geografije je vzpostaviti povezavo med teoretičnim poznavanjem pokrajine oziroma prostora ter možnostmi uporabe pridobljenega znanja in veščin v realni družbeni praksi na primeru izbrane delovne organizacije. Študent/ka naj bi pridobil/a praktične izkušnje, povezane z delovnimi zadolžitvami, odgovornostjo do dela in sodelavcev. Prav tako naj bi ovrednotil/a vrednost lastnega znanja in veščin pri izpolnjevanju delovnih nalog.

## 2.2 Cilji praktičnega usposabljanja študenta/ke

V okviru praktičnega usposabljanja naj bi študent/ka geografije:

* spoznal/a eno od področij oz. delovnih organizacij, kjer je mogoče uporabiti znanja in veščine, pridobljene v času študija,
* spoznal/a vsebino, postopek in način dela v izbrani delovni organizaciji,
* spoznal/a in izkusil/a socialno okolje v delovnem procesu,
* sodeloval/a pri izdelavi konkretnega produkta oz. pri izvedbi različnih delovnih nalog ter tako izpopolnil/a znanje s praktično izkušnjo,
* ovrednotil/a vrednost lastnega znanja in veščin pri izpolnjevanju delovnih nalog,
* ovrednotil/a možnosti aplikacije geografije v izbrani delovni organizaciji.

# 3 NALOGE VSEH SODELUJOČIH V PROCESU PRAKTIČNEGA USPOSABLJANJA

## 3.1 Naloge koordinatorja/ice praktičnega usposabljanja na fakulteti

Praktično usposabljanje sodi v okvir predmeta *Projektno delo – praksa*, ki se izvaja v letnem semestru drugega letnika dvopredmetnega nepedagoškega študijskega programa druge stopnje Geografija. Predmet zajema:

* pripravo na prakso na instituciji,
* izvedbo prakse na instituciji in
* evalvacijo praktične izkušnje.

Priprava na institucionalno prakso zajema skupinsko seminarsko delo in individualne konzultacije s praktikanti na fakulteti. V okviru seminarskega dela fakultetni/a koordinator/ica prakse predstavi:

* namen in cilje opravljanja prakse,
* različne možnosti opravljanja prakse,
* institucije, ki sodelujejo s fakulteto pri opravljanju prakse,
* postopek praktičnega usposabljanja (od priprave do evalvacije),
* postopek prijave na prakso in postopek evidentiranja opravljene prakse,
* obrazce in dokumente, ki jih morajo praktikanti poznati in izpolniti.

Individualne konzultacije so namenjene predvsem usmerjanju praktikanta/ke in osebnemu svetovanju pri izbiri ustreznega delodajalca.

Koordinator/ica prakse komunicira s sodelujočimi partnerskimi institucijami in posreduje pri sklepanju sporazumov o praktičnem usposabljanju študenta/ke, ki jih skleneta Filozofska fakulteta Univerze v Mariboru in partnerska institucija. Koordinator/ica posreduje tudi pri pripravi sporazuma z institucijo, s katero ta še ni bil sklenjen.

Koordinator/ica prakse v skladu s svojim urnikom obišče študente na praksi ter se seznani s pogoji in vsebinami njihovega dela. Študente/ke praktikante/ke spodbuja, usmerja in z njimi izmenjuje strokovne informacije.

Po praksi v okviru seminarskega dela usmerja evalvacijo prakse, pregleda in ovrednoti *Dnevnik praktičnega usposabljanja za študente geografije – nepedagoška smer*, sprejme študentovo/tkino *Poročilo o opravljeni praksi* ter na podlagi prijave študenta/tke na izpit iz predmeta *Projektno delo – praksa* evidentira opravljenost prakse v AIPS-u.

## 3.2 Naloge mentorja/ice na izbrani instituciji

Študent/ka ima v času opravljanja prakse na izbrani instituciji mentorja/ico.

Mentor/ica spodbuja, vodi in usmerja praktikanta/ko. Uči ga/jo kritičnega mišljenja, odgovornosti in timskega dela, mu/ji nudi konstruktivne povratne informacije in postavlja izzive.

Pred prakso ali na začetku prakse mentor/ica skupaj s praktikantom/ko oblikuje urnik dela za čas trajanja prakse (60 ur), ki ga lahko sproti razvija in dopolnjuje. Praktikanta/ko seznani z institucijo, dokumentacijo oz. pravnimi podlagami za delo, s postopkom izdelave končnega produkta, z moralno-etičnimi vrednotami institucije ter s pravili varnosti pri delu. Organizira možnosti komunikacije praktikanta/ke z različnimi profili sodelavcev oz. možnosti vključevanja praktikanta/ke v timsko delo. Praktikantu/ki dodeli delovne zadolžitve in jih preverja.

Smiselno je, da se praktikanta/ko vključi v čim več delovnih in družabnih aktivnosti na instituciji oz. da se ga seznani s čim več delovnimi področji in opravili.

Mentor/ica na instituciji opravi s praktikantom/ko zaključni razgovor, na katerem ovrednoti opravljeno delo ter podpiše in overi *Potrdilo o opravljeni praksi* s pečatom.

## 3.3 Naloge študenta/ke praktikanta/ke

Študent/ka se mora pred prakso na instituciji udeležiti skupinskih seminarjev v okviru predmeta *Projektno delo – praksa* na fakulteti. Skozi te dejavnosti se seznani s posebnostmi predmeta in prakse na instituciji. Pred prakso mora natančno prebrati navodila in jim nato slediti v *Dnevniku praktičnega usposabljanja za študente geografije – nepedagoška smer*.

V dogovoru s koordinatorjem/ico prakse, študent/ka do konca zimskega semestra izbere institucijo, na kateri želi opravljati praktično usposabljanje. Pri tem izhaja iz nabora institucij, ki že sodelujejo s fakulteto, in iz svojega študijskega oz. profesionalnega interesa. Študent/ka lahko predlaga oz. sam/a izbere institucijo, na kateri bi želel/a opravljati praktično usposabljanje, četudi fakulteta z njo še ni sodelovala.

Pred prakso študent/ka osebno naveže stik z izbrano institucijo in opravi prvi razgovor z odgovorno osebo. Natančneje se dogovori o času, načinu opravljanja (strnjeno, razpršeno) in vsebini prakse (delovne naloge). Z mentorjem/ico pregledata *Dnevnik praktičnega usposabljanja za študente geografije – nepedagoška smer* in oblikujeta natančnejši urnik prakse.

Študent/ka v Službi za študijske zadeve prevzame napotnico za prakso in jo odda na izbrani instituciji na začetku praktičnega usposabljanja.

Med prakso študent/ka vestno opravlja dodeljene naloge in upošteva pogoje institucije v skladu z nameni in cilji praktičnega usposabljanja. Odgovorno in spoštljivo upošteva navodila mentorja/ice na instituciji in ga/jo obvešča o vseh vidikih svojega dela. Po potrebi komunicira z mentorjem/ico na fakulteti. Vodi *Dnevnik prakse*, v katerem predstavi časovnico, reflektira izkušnje in opiše delovne naloge. Vanj vključi tudi primere dokumentacije in praktičnih izdelkov.

Študent/ka praktikant/ka ob zaključku prakse z mentorjem/ico na instituciji opravi zaključni evalvacijski razgovor, pridobi *Potrdilo o opravljeni praksi* in ga skupaj z *Dnevnikom praktičnega usposabljanja za študente geografije – nepedagoška smer* odda koordinatorju/ici na fakulteti. Potrdilo mora vsebovati podpis mentorja/ice iz delovne organizacije in žig.

Po opravljeni evalvaciji na fakulteti se študent/ka prijavi na izpit iz predmeta *Projektno delo – praksa*.

## 3.4 Naloge Službe za študijske zadeve na FF UM

1. Na podlagi informacij koordinatorja/ice praktičnega usposabljanja na fakulteti pripravi sporazum o praktičnem usposabljanju študenta/ke ter posreduje pri sklepanju le-tega med Filozofsko fakulteto UM in izbrano institucijo.
2. Izda študentu/ki napotnico, ki služi kot identifikacijski dokument v delovni organizaciji, kjer bo študent/ka opravljal/a prakso.

# 4 DNEVNIK DEJAVNOSTI

(izpolni študent/ka)

**DEJAVNOST 1**: **Načrtovalni razgovor z mentorjem/ico praktičnega usposabljanja**

Na kratko povzemite uvodni razgovor z mentorjem/ico na izbrani instituciji.

*(Bo praksa potekala strnjeno ali razpršeno? Kdaj bo potekala? Kakšen bo urnik oz. časovnica?)*

|  |
| --- |
|  |

**DEJAVNOST 2**: **Opis institucije**

Opišite institucijo, na kateri opravljate prakso.

*(Predlogi: vizija, razvoj in organigram institucije, vsebinska področja dela institucije, deležniki pri nastajanju končnega produkta, dokumentarni in drugi pripomočki dela …)*

|  |
| --- |
|  |

**DEJAVNOST 3**: **Vključevanje v dejavnosti**

V dogovoru z mentorjem/ico na instituciji opišite aktivnosti in delovne obveze, ki ste jih opravili v času praktičnega usposabljanja (po dnevih ali vsebinskih sklopih).

*(Predlogi aktivnosti: delovni sestanki, zbiranje in priprava podatkovnih podlag in drugih delovnih gradiv oz. produktov, ogled dokumentacije, delo na terenu, delo s strankami, izobraževanje …)*

|  |
| --- |
| Dejavnost 3/1: |
|  |
| Dejavnost 3/2: |
|  |
| Dejavnost 3/3: |
|  |

**DEJAVNOST 4**: **Končni evalvacijski razgovor z mentorjem/ico praktičnega usposabljanja na instituciji**

Povzemite pridobljene izkušnje in spoznanja.

*(Kako bi ovrednotili vaše praktično usposabljanje? Kaj predlagate glede organizacije in vsebine prakse v prihodnosti? Katera ključna znanja in kompetence ste pridobili? Ovrednotite možnosti realizacije geografije pri delovnih nalogah v izbrani instituciji.)*

|  |
| --- |
|  |

# 5 IZJAVA IN OBRAZCI

## 5.1 Izjava o molčečnosti

(izpolniti v primeru potrebe, izražene na instituciji)

Podpisani/-a študent/-ka *(ime in priimek)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

študijske smeri Geografija in \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da v okviru praktičnega usposabljanja na izbrani instituciji *(naziv institucije)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podatkov z različnih sestankov in razgovorov, na katerih bom prisoten/na, ne bom javno razkrival/a.

O svojih ugotovitvah in opažanjih bom poročal/a zgolj v *Dnevniku praktičnega usposabljanja za študente geografije – nepedagoška smer*, ki je interni dokument fakultete.

Kraj in datum Podpis študenta/ke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## 5.2 Obrazec 1

**Potrdilo mentorja/ice praktičnega usposabljanja na izbrani instituciji o opravljenem praktičnem usposabljanju** (izpolni študent/ka, potrdi mentor/ica na instituciji)

|  |  |
| --- | --- |
| Ime in priimek študenta/ke  ID, številka indeksa |  |
| Naziv in naslov institucije |  |
| Mentor/ica (ime in priimek) |  |
| Čas opravljanja prakse (datum) |  |
| Komentar mentorja/ice na instituciji *(neobvezno)* |  |
| Podpis študenta |  |
| Podpis mentorja/ice, pečat institucije |  |
| Kraj in datum |  |

## 5.3 Obrazec 2

**Končna evalvacija koordinatorja/ice praktičnega usposabljanja na fakulteti**

|  |
| --- |
| Ocena (opravljeno/neopravljeno) in morebitni komentar o uspešnosti prakse in *Dnevniku praktičnega usposabljanja za študente geografije – nepedagoška smer.* |
|  |

# 6 VIR

Vloga za akreditacijo dvopredmetnega nepedagoškega študijskega programa 2. stopnje Geografija: [http://www.ff.um.si/oddelki/geografija/studijski-programi.dot (20](http://www.ff.um.si/oddelki/geografija/studijski-programi.dot%20(20). marec 2018)

## 7 PRILOGE

*(doda študent/ka)*